CELEX: 62019TN0213
Language: sk
Date: 2019-04-08 00:00:00
Title: Vec T-213/19: Žaloba podaná 8. apríla 2019 — AW/Parlament

3.6.2019   
            
            
               SK
            
            
               Úradný vestník Európskej únie
            
            
               C 187/85
            
         
      Žaloba podaná 8. apríla 2019 — AW/Parlament
      (Vec T-213/19)
      (2019/C 187/91)
      Jazyk konania: francúzština
      
         Účastníci konania
      
      
         Žalobca: AW (v zastúpení: L. Levi a S. Rodrigues, avocats)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil predmetnú žalobu za prípustnú a dôvodnú,
               
            
                  —
               
               
                  zrušil rozhodnutia zo 7. augusta 2018, ktoré prijal žalovaný a ktorými boli zamietnuté žiadosti žalobcu o uznanie dvoch chorôb (cervikalgia a žihľavka zo stresu) za choroby z povolania, a v prípade potreby aj rozhodnutie z 19. februára 2019, ktorým žalovaný zamietol sťažnosť podanú žalobcom 16. októbra 2018 proti rozhodnutiam zo 7. augusta 2018,
               
            
                  —
               
               
                  uložil žalovanému povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 22 ods. 3 spoločných pravidiel poistenia úradníkov Európskych spoločenstiev pre prípad úrazu a choroby z povolania (ďalej len „spoločné pravidlá“) z dôvodu procesných nezrovnalostí, ktorých sa dopustila lekárska komisia.
               
            
                  2.
               
               
                  Druhý žalobný dôvod je založený na porušení článku 22 spoločných pravidiel v spojení s článkom 41 Charty základných práv Európskej únie, keďže lekárska komisia nekonala nezávisle, ale podľa pokynov Parlamentu.